ഭൈറോൺ സിങ് ശെഖാവത്ത്

2002 മുതൽ 2007 വരെ ഇന്ത്യയുടെ പതിനൊന്നാമത് ഉപ-രാഷ്ട്രപതിയായിരുന്ന രാജസ്ഥാനിൽ നിന്നുള്ള മുതിർന്ന ബി.ജെ.പി നേതാവായിരുന്നു  ഭൈറോൺ സിംഗ് ഷഖാവത്ത്.(1923-2010)  മൂന്ന് തവണ രാജസ്ഥാൻ മുഖ്യമന്ത്രി, രണ്ട് തവണ നിയമസഭയിലെ പ്രതിപക്ഷ നേതാവ്, പതിനൊന്ന് തവണ നിയമസഭാംഗം, ഒരു തവണ രാജ്യസഭാംഗം എന്നീ നിലകളിലും പ്രവർത്തിച്ചു.https://www.thehindu.com/news/national//article61761517.ecehttps://www.freepressjournal.in/india/remembering-former-vice-president-of-india-bhairon-singh-shekhawat-on-his-12th-death-anniversary

 ജീവിതരേഖ 
രാജസ്ഥാനിലെ സിക്കർ ജില്ലയിലെ ഒരു രജപുത്ത് കുടുംബത്തിൽ ദേവിസിംഗിൻ്റെയും ബാനെ കൻവാറിൻ്റെയും മകനായി 1923 ഒക്ടോബർ 23ന് ജനനം. ജീവിതസാഹചര്യങ്ങൾ നിമിത്തം ഹൈസ്കൂൾ വിദ്യാഭ്യാസമേ നേടാൻ കഴിഞ്ഞുള്ളൂ. ഒരു കർഷകനായി ജീവിതമാരംഭിച്ച ഷഖാവത്ത് പിന്നീട് പോലീസിൽ ചേർന്നു. സബ് ഇൻസ്പെക്ടർ റാങ്കിൽ തുടരവെ 1952-ൽ നിയമസഭ തിരഞ്ഞെടുപ്പിൽ മത്സരിക്കുന്നതിന് വേണ്ടി പോലീസ് ഉദ്യോഗം രാജിവച്ചു.

1950-ൽ ഇന്നത്തെ ബി.ജെ.പിയുടെ ആദ്യരൂപമായിരുന്ന ഭാരതീയ ജന സംഘത്തിൽ അംഗമായി. ജനസംഘം ടിക്കറ്റിൽ ആദ്യമായി 1952-ലെ നിയമസഭ തിരഞ്ഞെടുപ്പിൽ വിജയിച്ച ഷെഖാവത്ത് 2002 വരെ രാജസ്ഥാൻ നിയമസഭാംഗമായിരുന്നു. പന്ത്രണ്ട് തവണ സംസ്ഥാന നിയമസഭയിലേക്ക് മത്സരിച്ചതിൽ 1973-ൽ ഒരേ ഒരു പ്രാവശ്യമെ പരാജയപ്പെട്ടിട്ടുള്ളൂ.
1973 മുതൽ 1977 വരെ മധ്യ പ്രദേശിൽ നിന്നുള്ള രാജ്യസഭാംഗമായും പ്രവർത്തിച്ചു.

1980-ൽ ഭാരതീയ ജനതാ പാർട്ടി രൂപീകരിച്ചപ്പോൾ ആദ്യത്തെ ഉപാധ്യക്ഷനായിരുന്നു ഷഖാവത്ത്.
മൂന്നു തവണ രാജസ്ഥാൻ മുഖ്യമന്ത്രിയായിരുന്ന ഷഖാവത്ത് രണ്ട് തവണ നിയമസഭയിലെ പ്രതിപക്ഷ നേതാവായും പ്രവർത്തിച്ചിട്ടുണ്ട്.

ഉപ-രാഷ്ട്രപതിയായിരുന്ന കൃഷൺ കാന്ത് 2002 ജൂലൈ 27ന് അന്തരിച്ച ഒഴിവിലേക്ക് എൻ.ഡി.എ യുടെ ഉപ-രാഷ്ട്രപതി സ്ഥാനാർത്ഥിയായി. 
2002-ൽ നടന്ന ഉപ-രാഷ്ട്രപതി തിരഞ്ഞെടുപ്പിൽ കോൺഗ്രസിൻ്റെ സുശീൽ കുമാർ ഷിൻഡയെ പരാജയപ്പെടുത്തി ഇന്ത്യയുടെ പതിനൊന്നാമത് ഉപ-രാഷ്ട്രപതിയായി തിരഞ്ഞെടുക്കപ്പെട്ടു.https://wap.business-standard.com/article/economy-policy/shekhawat-elected-vice-president-102081301076_1.html

2007-ൽ നടന്ന രാഷ്ട്രപതി തിരഞ്ഞെടുപ്പിൽ എൻ.ഡി.എ സ്ഥാനാർത്ഥിയായി മത്സരിച്ചെങ്കിലും കോൺഗ്രസിൻ്റെ രാഷ്ടപതി സ്ഥാനാർത്ഥിയായ പ്രതിഭ പാട്ടിലിനോട് പരാജയപ്പെട്ടു.https://m.timesofindia.com/india/pratibha-trounces-shekhawat-becomes-first-woman-president/articleshow/2223162.cms

 മരണം 
വാർധക്യ സഹജമായ അസുഖങ്ങൾക്ക് ജയ്പൂരിലെ സവായ് മാൻസിംഗ് ആശുപത്രിയിൽ ചികിത്സയിലിരിക്കെ ഹൃദയാഘാതത്തെ തുടർന്ന് 2010 മെയ് 15ന് അന്തരിച്ചു.https://www.indiatvnews.com/news/india/shekhawat-cremated-with-full-state-honours-3011.html

അവലംബം

വർഗ്ഗം:1925-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ഒക്ടോബർ 23-ന് ജനിച്ചവർ
വർഗ്ഗം:മേയ് 15-ന് മരിച്ചവർ
വർഗ്ഗം:ഇന്ത്യയുടെ ഉപരാഷ്ട്രപതിമാർ
വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ
വർഗ്ഗം:ഇന്ത്യൻ രാഷ്ട്രപതി സ്ഥാനാർഥികൾ
വർഗ്ഗം:മധ്യപ്രദേശിൽ നിന്നും രാജ്യസഭയിൽ അംഗമായവർ